Fra Pressen er udkommen: Den ulykkelige skotske Dronning d) Maria Stuarts Historie, med et Anhang af forhen utrykte Papirer, ved M. C. Bergenhammer, og en Fortale af Profes for K. L. Rabbek; Denne Historie vil interressere Læserne saameget desmere, da vi i det danske Sprog endnu ikke have noget fuldstændigt om denne ligesaa mærkværdige som ulykkelige Dronning. Maria, regierende Dronning af Skotland, gift med en fransk Konge, nærmeste Arving til den engelske Krone, bliver beskyldt for Laster der bringe Menneskeheden til at skielve; stødes fra Tronen af hendes egne Undersattere, og i et fremmed Land, hos fine nærmeste Beslægtede, hvor hun havde søgt Friehed og Beskyttelse, ender sit Liv paa Skafottet. Læserne, vil her finde samlet hvad han ellers maatte søge i flere volumusse Værker. Faaes heftet for 1 Rdlr. 8 s. og indbunden 1 Rdlr. 1 Mk. 8 s. og paa Skrivpapiir 1 Rdlr. 3 Mk. indbunden, hos Boghandler K. Kristensen paa Kongens Nytorv Nr. 169.
Dronning Marie Stuarts Historie
Forfatter: M. C. Bergenhammer
Dato: 1803-04-15